༈ འཇམ་དབྱངས་ཤེས་རབ་རྒྱ་མཚོ་ལ་བསྟོད་པ་བཞུགས་སོ། །ན་ མཿགུ་ ར་ ཝེ། འཇམ་ དབྱངས་ བླ་ མ་
ལ་བསྟོད་པ། དད་པའི་ཤིང་རྟ་ཞེས་བྱ་བ། བླ་མ་དམ་པ་དེ་ཉིད་ཀྱི་ཞབས་ལ་གུས་པར་ཕྱག་
འཚལ་ལོ། །རྒྱལ་བ་ཀུན་གྱི་མཁྱེན་པའི་ཡེ་ཤེས་ནི། །འཇམ་དབྱངས་སྐུ་ཡི་བཀོད་པར་རབ་
འཕྲོས་ཏེ། །རྒྱ་ཆེན་ཤེས་བྱའི་གནས་ཀུན་གསལ་མཛད་པ། །ཕན་བདེ་ཉེར་འཚོའི་གཞིར་
གྱུར་ བསྟོད་ པར་ བགྱི། །རབ་ འབྱམས་ ཤེས་ བྱའི་ སྨན་ ལྗོངས་ ཉམས་ དགའ་བར། །ཚུལ་
ཁྲིམས་དྲི་མེད་ཆུ་གཏེར་གྱིས་བཟུང་ཞིང༌། །མང་ཐོས་ལོ་འབྲས་སྨིན་པའི་གསུང་དང་ལྡན། །
ཟབ་དབྱངས་བསྟན་པའི་པད་མཚོར་གུས་པས་འདུད། །ཉེས་བརྒྱ་ལྡན་པའི་དྲེགས་བཅས་
གླང་པོའི་གཟི། །བློ་གྲོས་རྩལ་གྱིས་རྣམ་པར་སུན་འབྱིན་ཅིང༌། །རྩོད་པ་མེད་པའི་གོ་འཕང་ལ་
གནས་པ། །སྨྲ་བའི་སེང་གེ་བླ་མའི་ཞབས་ལ་འདུད། །འཇམ་པའི་དབྱངས་ལྡན་རིག་བྱེད་
འདྲེན་པའི་གསུང༌། །ལྷར་བཅས་འཇིག་རྟེན་དག་པའི་ཡིད་བསྲུབ་པ། །སྐྱོན་བརྒྱད་དྲི་མས་
དབེན་པའི་ཚངས་པའི་བཀའ། །སྩོལ་མཛད་ངག་གི་དབང་ཕྱུག་དེ་ལ་འདུད། །ཐུབ་བསྟན་
མཛེས་པའི་རིན་ཆེན་ཁྲིར་འཁོད་དེ། །ལེགས་ལམ་སྩོལ་ལ་ནམ་ཡང་མི་ངལ་བའི། །བསམ་
ཡས་འགྲོ་ལ་ཆོས་ཀྱི་དགའ་སྟོན་ཅན། །དཔལ་ལྡན་མཁས་པའི་དབང་པོ་འདི་ལ་འདུད། །
མཆོག་གསུམ་ངོ་བོ་ཀུན་དགའི་ཞབས་ཟུང་གི །ཉི་ཟླའི་ཅོད་པན་གང་གིས་ལེགས་བཟུང་ནས།།
འཛིན་མའི་ཁྱོན་ཀུན་གཅིག་ཅར་གསལ་མཛད་པ། །ཀུན་མཁྱེན་རྣམ་གྲོལ་དབང་པོ་དེ་ལ་
འདུད། །མཁས་ཤིང་གྲུབ་པའི་རིན་ཆེན་ཀུན་གྱི་གཏེར། །ཡོངས་རྫོགས་ཤེས་བྱའི་རྒྱ་མཚོར་
རབ་བསྟེན་པ། །རྒྱལ་བའི་བཀའ་དང་གདམས་པའི་རྒྱལ་མཚན་རྩེར། །ལེགས་པར་འགོད་
མཛད་བླ་མའི་ཞབས་ལ་འདུད། ཁྱེད་ཉིད་ཆོས་ཀྱི་རྒྱལ་པོ་ས་སྐྱ་པའི། །རིགས་པའི་གཏེར་
གཞུང་དགོངས་དོན་འབྱེད་པའི་ཚེ། །འཇམ་དབྱངས་བླ་མ་ཁྱེད་ལས་གཞན་མིན་ཡང༌། །ཀུན་
མཁྱེན་ཞལ་གྱི་བདུད་རྩི་གསོལ་ལ་འདུད། །འཇིག་རྟེན་དབང་པོའི་ཞབས་ཀྱི་བགྲོད་པའི་
-41-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
སར། །ཐ་སྙད་གཞུང་ལས་མཁྱེན་པ་ཐོགས་མེད་པའི། །གྲུབ་ཆེན་གསུང་གི་ལུང་བསྟན་ཐོབ་
གྱུར་པའི། །མཁྱེན་རབ་དབང་ཕྱུག་བླ་མའི་ཞབས་ལ་འདུད། །རྒོལ་ངན་རིགས་པའི་གནམ་
ལྕགས་ཀྱིས་བཅོམ་སྟེ། །ཡན་དག་རྒྱལ་བ་ཀུན་གྱི་ལམ་བཟང་ལས། །ཀུན་ཀྱང་བདེ་བའི་
གནས་སུ་འདྲེན་མཛད་པའི། །འགྲོ་བའི་འདྲེན་པ་མཆོག་ལ་གུས་པས་འདུད། །འཆིང་བྱེད་
བདུད་ཀྱི་ལམ་ནག་གིས་འཚེ་ཡང༌། །བདེན་ཚིག་གྲུབ་པའི་བྱམས་པའི་ཆུ་རྒྱུན་གྱིས། །སྐད་
ཅིག་ཙམ་ལ་ཉེ་བར་ཞི་མཛད་པའི། །མི་འཕྲོགས་ལུང་བསྟན་བརྙེས་ལ་གུས་པས་འདུད། །
ཐུབ་བཞུང་འཇིག་རྟེན་ལེགས་པར་སྒྲ་དབྱངས་ཀྱི། །མགོན་ཁྱོད་འགྲོ་ལ་དམ་ཆོས་གསུངས་
པའི་ཚེ། །ལྷ་དབང་ལག་པའི་པདྨོ་ཟུམ་བྱེད་ཅིང༌། །མེ་ཏོག་བཀྲ་ཆེན་མངོན་པར་མཐོར་ལ་
འདུད། །དབང་པོའི་རིམ་བཞིན་དམ་ཆོས་སྟོན་ལ་མཁས། །ཀུན་སྤྱོད་ལེགས་སྦྱངས་དུལ་བའི་
དཔལ་གྱིས་བཙུན། །བྱང་ཆུབ་སེམས་གཉིས་འབྱོངས་པའི་བརྟུལ་ཞུགས་བཟང་། །ཕྲིན་ལས་
ཕྱོགས་བརྒྱར་གསལ་བ་དེ་ལ་འདུད། །དེ་འདྲ་བླ་མ་མཆོག་གི་ཡོན་ཏན་ལ། །ཅུང་ཟད་བསྟོད་
པའི་དགེ་ཚོགས་གང་ཐོབ་པ། །སྲིད་མཚོ་འདིར་འཁྱམས་ཁམས་གསུམ་སེམས་ཅན་ཀུན། །
མི་ཟད་ནད་ལས་ཐར་བར་གསོལ་བ་འདེབས། །སྐྱེ་བ་ཀུན་ཏུ་དམ་པའི་ཞབས་བསྟེན་ཅིང༌། །
ཆོས་བརྒྱད་འཆིང་བས་ནམ་ཡང་མི་རྫི་བར། །གཅིག་ཏུ་ཟབ་མོའི་ཆོས་ལ་ལོངས་སྤྱོད་པར། །
དཔལ་ལྡན་བླ་མ་ཁྱེད་ལ་གསོལ་བ་འདེབས། །ཞེས་འཇམ་པའི་དབྱངས་ཀྱི་ཡོན་ཏན་ལ་རྣམ་
་།།
པར་ཐར་པ་དང་མཐུན་པར་བསྟོད་པ་འདི་ནི་དམ་པ་དེ་ཉིད་ཀྱི་སྲས་ཀྱི་མཐུ་བོ་མཁས་པའི་
དབང་པོ་ཡོན་ཏན་དཔལ་བཟང་པོའི་ཞལ་མངའ་ནས་རྒྱས་པར་མཛད་པའི་བསྟོད་པ་ལས་
མདོར་བསྡུས་ཏེ། ཤཱཀྱའི་བཙུན་པ་བསོད་ནམས་ལྷུན་གྲུབ་ལེགས་པའི་འབྱུང་གནས་རྒྱལ་
མཚན་དཔལ་བཟང་པོས། ཤིན་ཏུ་དད་པའི་སྒོ་ནས་མྱུར་བར་བསྡེབས་པའོ། །མངྒ་ལཾ།། །།